Laila Haugan

**Laila Haugan** (1944–2023) var en norsk billedkunstner og sivilarkitekt. 

Hun var ferdig utdannet sivilarkitekt fra NTH i 1968. 

I perioden 1973–1978 studerte hun ved Statens kunstakademi under Halvdan Ljøsne og Arne Malmedal.

Etter avsluttet arkitektutdannelse, arbeidet hun en tid ved NTH (1970–1973), først som vitenskapelig assistent, deretter som instituttarkitekt.

Etter avsluttede studier ved akademiet, arbeidet hun i hovedsak som billedkunstner. Hun arbeidet både selvstendig og i samarbeid med andre. Hun var blant annet tilknyttet arkitektkontoret «Arne Henriksen Arkitekter» som kunstner. 

Da kunstnergruppen Lambretta ble dannet i 1982, var Haugan en kort tid et av medlemmene.

Hun var også en av initiativtagerne til Uteksti, et kunstformidlingsprosjekt som pågikk i Wangs kunsthandel i Oslo høsten 1984.

Hun hadde flere verv, blant annet som konsulent for utsmykningsprosjekter. Hun var også en tid styremedlem i Norske Billedkunstneres Hjelpefond.

## Verk

### Utsmykningsoppdrag (utvalg)

* 1984 – Høgskolesenteret i Nordland, Mørkved
* 1989 –&nbsp;Inngangspartier, Olavskvartalet, Trondheim i samarbeid med Per Knudsen Arkitektkontor
* 1999 – Obstfelders plass, Stavanger i samarbeid med Arne Henriksen Arkitekter og landskapsarkitekt Bjarne Aasen. Prosjektet var resultat av at de vant en lukket arkitektkonkurranse.
* 2000 – Victoria Terrasse, nordkvartalet UD i Oslo, korridorutsmykning i samarbeid med 4B Arkitekter
* 2003 –&nbsp;Jernbanetorget T-banestasjon, Oslo i samarbeid med Arne Henriksen Arkitekter

Haugan var gift med sivilarkitekt Arne Henriksen. De samarbeidet om enkelte prosjekter, blant annet tolv stasjoner på Kolsåsbanen, da den ble oppgradert, i stor grad nybygd, i perioden 2006–2014. Arne Henriksen Arkitekter var arkitekt, mens Haugan sto for den kunstneriske utsmykningen. Henriksen og Haugan valgte å integrere veggfelt, i hovedsak av blå mosaikk, som gjenkjennende element fra stasjon til stasjon. Mosaikkfeltene har ulik utforming og er plassert i felt som er trukket 1,5 cm inn i forskalingen.

 

Fil:Montebello stasjon 4. februar 2024 - 4.jpg|Montebello stasjonferdig 2008 
Fil:Ringstabekk stasjon 4. februar 2024 - 3.jpg|Ringstabekk stasjonferdig 2011
Fil: Gjettum stasjon 4. februar 2024 - 9.jpg|Gjettum stasjon, detalj 
Fil:Avløs stasjon 4. februar 2024 - 5.jpg|Avløs stasjonferdig 2013
Fil:Gjettum stasjon 4. februar 2024 - 6.jpg|Gjettum stasjonferdig 2014


### Innkjøp (utvalg):
* Nasjonalmuseet for kunst, arkitektur og design.
* KODE 
* Lillehammer Kunstmuseum 
* Telemark Kunstmuseum
* Trondheim kunstmuseum
* Riksgalleriet
* Norsk kulturråd
* Selskapet Kunst på Arbeidsplassen

## Utstillinger

### Separatutstillinger

* 1979 – Unge Kunstneres Samfund
* 1983 – Trondheim kunstmuseum
* 1984 –&nbsp;Frognergalleriet, Oslo
* 1988 –&nbsp;Wang Kunsthandel, Oslo
* 1991 –&nbsp;Furst Sørensen Galleri, Oslo
* 1994 – Sølvberget galleri, Stavanger
* 1995 –&nbsp;Kunstnerforbundet, Oslo

### Gruppe- og kollektivutstillinger

* 1984 – *[[Uteksti]]*, Wang kunsthandel, Oslo
* 1985 – *Lambretta*, Henie Onstad Kunstsenter
* 1989 –&nbsp;*Kex : konst från Island och Norge*, Stockholm og Reykjavik
* 1992 – *Composite*, Oslo Kunstforening
* 1997 – *Peer Gynt*, Norsk–ukrainsk samtidskunst
* 2023 – *Samling*, Soli Brug, 24.–31. mai. Haugan var en av de 35 kunstnerne Håkon Bleken valgte ut til denne utstillingen.

### Års- og landsdelsutstillinger

* 1978 – Høstutstillingen, også 1983, 1984, 1985, 1986, 1988, 1989, 1990
* 1978 –&nbsp;Trøndelagsutstillingen, også i 1981
* 1981 – Østlandsutstillingen
*? – UKS Vårutstilling

## Referanser


## Eksterne lenker

*  Verk av Haugan registrert i Digitaltmuseum.no